1260-ти

1260-ти — деценија според јулијанскиот календар кој започнала на 1 јануари 1260 година и завршила на 31 декември 1269 година.

 Настани 

1260
 5 мај - Кублај-кан војува за престолот на Монголското Царство, по смртта на Монгке-кан.
 21 мај - Кублај-кан го испраќа својот пратеник Хао Ќинг да преговара со династијата Сунг.
 12 јули - Битка кај Кресенбрун: Кралот Отокар II го освојува Војводство Штаерска од кралот Бела IV.
 3 септември - Битка кај Ајн Џалут во Галилеја: Мамелучкиот Султанат ги поразува монголските сили, означувајќи го нивниот прв одлучувачки пораз и точка на максимално проширување на Монголското Царство. 
 4 септември - Битката кај Монтаперти: Сиенските Гибелини, поддржани од силите на кралот Манфред Сицилиски, ги поразуваат фирентинските Гвелфи.
 24 октомври - Кутуз, султанот на Египет, е убиен од страна на Бајбарс, по кое ја презема власта во земјата.
 24 октомври - Шартрската катедрала е осветена во присуство на кралот Луј IX.
 Државниот службеник Ибн ел-Абар, е изгорен на клада од владетелот на Маринидите.
 Започнува граѓанска војна помеѓу Кублај Хан и Арик Боке за престолот.
 Војводство Саксонија е поделено на Саксо-Лауенбург и Саксонија-Витенберг.
 Хрватска е поделена на два подрегиони на чело со бан.
 Опсада на Цариград: неуспешен обид за преземање на престолнината на Латинското Царство од страна на Никејското Царство.
 Јакоб де Ворагински ја компилира својата работа, „Златна легенда“.
 Мозаикот Христос помеѓу Богородица и Св. Мина е направен на фасадата на Базилика Сан Минијато ал Монте.
 Франко Келнски го објавува „Ars Cantus Mensurabilis“.
 Започнува изградбата на катедралата во Данкелд, Шкотска.
 Започнува изградбата на катедралата во Мајсен и Шверин.
 Новоформираното Сукотајско Кралство на Тајланд го прифаќа будизмот.

1261

 Јануари - Папа Александар IV ги забранува Флагелантите.
 13 март - Договор од Нимфеон, насочен против Латинското Царство, е потпишан помеѓу Република Џенова и Михаил VIII Палеолог, царот на Никејското Царство.
 12 јуни - Кралот Хенри III добива папска була, ослободувајќи го од заклетвата за да ги одржи Оксфордските одредби. По овој настан започнала Втората баронска војна.
 4 јули - Бајбарс станува нов султан на Мамелучкиот Султанат во Египет.
 23 јули - Битка кај Калан: Норманите, на чело со Џон Фицдџералд, се поразени од галските сили.
 25 јули - Градот Цариград е освоен од силите под команда на Алексиј Стратигопул, со што Латинското Царство престанува да постои а повторно била воспоставена Византија. 
 15 август - Никејскиот владетел Михаил VIII Палеолог е крунисан во византиски цар во Цариград. 
 29 август - Папа Урбан IV го наследува папа Александар IV како 182-тиот папа.
 25 декември - 11-годишниот Јован IV Ласкарис е ослепен по наредбата на неговиот братучед и номиналниот ко-владетел на Византија, Михаил VIII Палеолог, во Никеја.
 Населението на Гренланд го прифаќа Кралот на Норвешка како свој.
 Ливонска крстоносна војна: Естонските сили се поразени од Ливонскиот ред во нивното востание.
 Манастир Вурмсбах е основан во Швајцарија.
 Бајбарис воспоставува калифат во Каиро.
 Бела IV ја одбива татарската инвазија.
 Кублај-кан, кој седнал на престолот минатата година, ослободува 75 кинески трговци од заробеништво.

1262
 Исландскиот Комонвелт потпишува договор за унија со Норвешка, признавајќи го Хокон IV за владетел.
 Стразбур станува слободен град на Светото Римско Царство.
 Царот Миндовг се откажува од христијанството, враќајќи се во неговите пагански корени.
 Адам де ла Ал ја пишува првата оперета, Le Jeu de la Feuillee
 Ричард Чичестерски е канонизиран како светец

1263
 Октомври - Битката кај Ларгс - Шкотите предводени од Александар III од Шкотска, успешно протерале група на норвешки Викинзи, предводени од Хокон IV .
 Миндовг, единствениот христијански крал на Литванија, е убиен од неговиот братучед Тројнат.
 Хулагу-кан е поразен во обид за инвазија, северно од Кавказ.
 Врз основа на Магдебуршкото право, Жнин (Полска) добива градски права.
 За првпат се споменува Липничкиот замок.
 Изграден е замокот во Чеснек.
 Свети Сава II станува трет архиепископ на Српската православна црква.
 Мај - јули - Битка кај Сетепоци: Венецијанската флота ја победува надмоќната џеновско-византиска флота.
 Кралот Јаков I го освојува Цревиленте, Шпанија од Маврите за време на Реконквиста.
 Алфонсо X Кастилски го освојува Нибела од Ибн Махфуз, со што се прекинува секое муслиманско присуство во западниот дел на полуостровот. 
 Џенова го освојува градот Хања на Крит, од Венеција.
 Савојската палата е изградена во Лондон од Петар II Савојски.
 Основан е колеџот Балиол во Оксфорд.

1264
 Завршува граѓанската војна во Монголија. Кублај-кан го поразува својот брат Арик Боке кој се предава и кој е затворен. Тој умира една година подоцна под мистериозни околности, можеби со труење, но причината за смртта сè уште е неизвесна. Сепак, оваа битка во суштина го означува крајот на обединетото Монголско Царство.
 Кублај-кан одлучува да го премести својот главен град, од Ксанаду во Канбалик (денес Пекинг).
 23 јануари - Кралот Луј IX го издава Mise of Amiens, спогодба меѓу кралот Хенри III и бароните предводени од Симон V Монфорт.
 Април - Џилберт де Клер го предводи масакрот врз Евреите во Кентербери.
 Мај - Започнува Втора баронска војна.
 12 мај - 14 мај - Битка кај Луис, помеѓу Симон V Монфорт и кралот Хенри III. До крајот на битката, силите на Монтфорт го заробуваат и кралот Хенри и неговиот син, идниот крал, Едвард I, што го прави де Монфорт „владетел на Англија“ 15 месеци, пред Едвард да избега во заробеништво и да го врати престолот.
 18 јуни - Парламентот на Ирска за првпат се свикува во Каслдермот.
 5 август - Анти-еврејски немири во денешна Германија.
 14 септември - Валтер де Мертон го основа Мертонскиот колеџ во Оксфорд.
 Тома Аквински го завршува своето дело Summa contra Gentiles.
 Во Шпанија, кралот Јаков I ги освојува градовите Оривела и Елкс 
 Завршува т.н. Војна на тириншко наследство.
 Хесен добива независност и станува слободна држава на Светото Римско Царство.
 Кралот Болеслав V прогласува правна заштита за неговите Еврејски предмети, вклучувајќи и заштита од киднапирање и присилно крштевање на еврејските деца
 Синчело дела Рока станува господар на Корзика. 
 За првпат се споменува градот Сигетсентмиклош.
 За првпат се споменува градот Велење.
 За првпат се споменува градот Штансдорф.
 За првпат се споменуваат окрузите Герсдорф и Мерсдорф. 
 Во Барселона, комисијата од  Доминикански свештеници цензурираат делови од Талмудот за првпат.

1265
 20 јануари - Во Вестминстер, првиот избран англиски парламент (наречен Монтфортски Парламент) го одржува својот прв состанок во Вестминстерската палата.
 5 февруари - Папа Климент IV го наследува папа Урбан IV, како 183-та папа.
 28 мај - Идниот крал Едвард I побегнува од заробеништвото на Симон V Монфорт.
 4 август - Втора баронска војна, битка кај Ившам: армијата на Едвард ги поразува силите на бунтовничките барони предводени од Симон V Монфорт, што резултира со смрт на Монфор и многу од неговите сојузници. Ова понекогаш се смета за крај на витештвото во Англија.
 Реконквиста: кралот Алфонсо X Кастилски го освојува градот Аликанте, Шпанија од Маврите.
 Островот Ман е под шкотско владеење.
 Монголските армии, предводени од Ногај-кан, извршуваат напади на Тракија.
 За првпат се споменува замокот Бистрица.
 За првпат се споменува населбата Телтов.
 За првпат се споменува населбата Швет.
 Колдиц добива градски права. 
 Издадена е книгата „Книга на Анерин“.
 Една кореспонденцијата од Папа Климент IV го содржи првото познато споменување на Прстен на рибарот.
 Египет освојува неколку градови од крстоносните држави на Блискиот Исток, вклучувајќи ги и градовите Хаифа, Арсуф и Приморска Цезареја; овие настани на крајот доведуваат до започнување на Осма крстоносна војна во 1267.
 Кублај-кан испраќа делегација во Јапонија, ограбувајќи неколку острови по патот.
 Оган уништува делови од Старо Каиро.

1266
 26 февруари - Битка кај Беневенто: Армијата на Карло I Анжујски ја поразува комбинираната армија на германски и сицилиски сили на чело со кралот Манфред Сицилиски. Манфред е убиен во битката, а папа Климент IV го прогласува Карло како крал на Сицилија и Неапол.
 23 јуни - Војна на Свети Сабас: Во Битка кај Трапани, Венецијанците ја поразуваат поголемата џеновска флота.
 Јули - Марија де Ферерс наредува да му се предаде на Ливерпулскиот замок на Едмунд, вториот син на Хенри III.
 Октомври - Во Англија, започнуваат мировни преговори за крај на Втората баронска војна, по смртта на бунтовничкиот водач Симон Монтфор.
 Војната меѓу Шкотска и Норвешка завршува, а Александар III и Магнус VI Норвешки се согласуваат Надворешни Хебриди и Ман да се отстапат на Шкотска.
 Николо и Мафео Поло, татко и вујко на Марко Поло, пристигнуваат кај Кублај-кан. Кублај ги испраќа со порака, барајќи од папата да испрати западни научници да предаваат во Монголското Царство. Сепак, ова барање во голема мера е игнорирано.
 Мамелучкиот султан  Бајбарис го проширува својот домен, освојувајќи го градот Библос (во денешен Либан) .
 Во Франција, за првпат се ковани монетите еку и грош.

1267

 16 февруари - Кралот Афонсо III Португалски и кралот Алфонсо Х Кастилски ја потпишуваат Конвенцијата од Бадахос, одредувајќи ја границата помеѓу Кралство Португалија и Кралство Леон, обезбедувајќи португалски суверенитет над Алгарве.
 27 мај - Договор од Витербо: царот Болдвин II го подарува Ахајското Кнежевство на кралот Карло I Сицилиски, со надеж дека тој може да му помогне да го обнови своето Латинско Царство.
 Крај на Втора баронска војна. Бунтовниците и кралот Хенри III се согласуваат со условите за мир, како што е наведено во Едиктот од Кенилворт.
 Договор од Монтгомери: Кралот Хенри III ја признава титулата на Принц од Велс на Ливелин ап Грифид.
 Основан е градот Острава.
 Роџер Бејкон го комплетира своето дело Opus Majus и го испраќа до Папа Климент IV. Делото содржи широка дискусија за математика, оптика, алхемија, астрономија, астрологија и други теми и вклучува прв опис на лупата. 
 Раководството во Виена ги принудува Евреите да носат Pileum cornutum, конусен фустан, и Жолта ѕвезда.
 Во Англија е донесен т.н. Статут од Марлборо, најстариот англиски закон кој уште (делумно) е во сила.
 Шпанија се обидува да изврши инвазија на Мароко, но Маринидите успешно се одбрануваат против инвазијата и ги протеруваат шпанските сили.

1268

 18 февруари - Битка кај Везенберг: Ливонскиот ред е поразен од Довмонт Псковски.
 23 август - Битка кај Талакоцо: Армијата на Шарл I Анжујски ги победува поддржувачите на Конрадин.
 29 октомври - Конрадин, последниот легитимен машки наследник на династијата Хоенштауфеновци е погубен.
 Кралот Стефан V започнува војна против Бугарија.
 Грофовија Вернигероде станува вазална држава на Маркгрофство Бранденбург.
 Во Венеција се основа функцијата Дужд на Венеција, за да се намали влијанието на моќните поединечни семејства.
 Папа Климент IV умира. Следните папски избори не успеваат, па речиси три години не постои нов папа.
 За првпат е забележан карневалот во Венеција.
 За првпат се споменува замокот Јабле.
 18 мај - Битка кај Антиохија: Кнежевство Антиохија, држава на крстоносците, паѓа под контрола на Мамелучкиот Султанат. Неговото уништување е толку големо што трајно го намалило значењето на градот.
 Битка кај Сјангјанг, 6-годишна битка помеѓу кинеската династија Сунг и монголските сили на Кублај-кан.
 Кублај-кан испраќа емисар во Јапонија, барајќи потврда за плаќање на данок; Јапонците одбиваат по кое следува подготовка за инвазија во Јапонија.
 Земјотрес во Киликија убива околу 60.000 луѓе.

1269
 Крај на владеењето на Алмохадите:
Маринидите го комплетираат освојувањето на Мароко, заменувајќи ја династијата Алмохади.
 Династијата на Алмохадите престанува кога последниот владетел Идрис II е убиен во Маракеш.
 Кралот Отакар II го наследува Војводство Корушка и дел од Војводство Крањска, што го прави најмоќниот принц во Светото Римско Царство.
 За да ја финансира својата крстоносна војна, Едвард I добива право да наметне дваесеттина од вредноста на богатството на Црквата во Англија. Таа сума се покажала како недоволна, и Едвард морал да позајми за да ја достигне својата цел. 
 За првпат се споменува замокот Снежник.
 За првпат се споменува градот Левенбергер Ланд .
 Латинскиот патријарх на Антиохија е прогонет по 171 година.

 Наводи 

Категорија:13 век